CELEX: 32007R0652
Language: lt
Date: 2007-06-08 00:00:00
Title: 2007 m. birželio 8 d. Komisijos reglamentas (EB) Nr. 652/2007 dėl tam tikrų prekių klasifikavimo Kombinuotojoje nomenklatūroje

14.6.2007   
            
            
               LT
            
            
               Europos Sąjungos oficialusis leidinys
            
            
               L 153/6
            
         
      KOMISIJOS REGLAMENTAS (EB) Nr. 652/2007
   2007 m. birželio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. birželio 8 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1 Reglamentas su paskutiniais pakeitimais, padarytais Tarybos reglamentu (EB) Nr. 580/2007 (OL L 138, 2007 5 30, 1).
   
      (2)  OL L 302, 1992 10 19, p. 1 Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Konkretaus mobiliojo telefono kopija (vadinamasis naturalaus dydžio modelis).
                              Gaminys gaminamas daugiausia iš plastikų ir jame nėra elektronikos komponentų.
                              Jo dydis, konstrukcija ir svoris yra toks pat kaip konkretaus modelio charakteristikoms.
                              Jis turi mygtukus, suteikiančius tikrų mygtukų paspaudimo pojūtį.
                           
                        
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3926, 3926 90 ir 3926 90 97 atitinkančiais prekių aprašymais.
                  Dėl savo konstrukcijos ir dėl to, kad gaminys neturi mobiliojo telefono funkcijų, jis nepriskirtinas 8517 pozicijai.
                  Nors gaminys yra konkretaus mobiliojo telefono kopija (būdamas į jį panašus) ir turi mygtukus, suteikiančius mobiliojo telefono lytėjimo pojūtį, jis nepasižymi jokia kita apžiūrimo modelio savybe ar ypatybe. Jo pagrindinė funkcija yra demonstruoti, kaip atrodo konkretus mobilusis telefonas, todėl gaminys nepriskirtinas 9023 pozicijai.
                  Gaminys klasifikuojamas pagal sudedamąją medžiagą (plastiką).
               
            
                  
                              2.
                           
                           
                              Vadinamasis savipūtis čiužinys, skirtas naudoti lauko sąlygomis, kurio matmenys: 185 cm (ilgis), 66 cm (plotis) ir 3,8 cm (aukštis).
                              Išorinį dirbinio paviršių sudaro sintetinio pluošto tekstilės medžiaga, kurios vidinė pusė padengta plastiku. Čiužinyje įmontuota poliuretaninio putplasčio plokštė (apie 3,5 cm storio) su kiaurymėmis.
                              Išorinis dirbinio paviršius pasižymi gera trintimi su kitų daiktų paviršiais (pvz., miegmaišiais) ir yra atsparus nešvarumams, drėgmei ir pradūrimui.
                              Čiužinyje įmontuota sklendė, per kurią įtraukiamas arba išleidžiamas oras, priklausomai nuo to, ar čiužinys yra išvyniojamas, ar suvyniojamas.
                           
                        
               
                  6306 40 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 6306 ir 6306 40 00 atitinkančiais prekių aprašymais.
                  Atsižvelgiant į dirbinio medžiagines savybes (trintį, atsparumą nešvarumams, patvarumą) ir į tai, kad jis skirtas naudoti lauko sąlygomis, jis laikytinas stovyklavimo reikmenimi.
                  Kadangi dirbinys yra pneumatinis čiužinys, jis nepriskirtinas 94 skirsniui.
                  Dirbinys priskirtinas 6306 40 00 subpozicijai kaip stovyklavimo reikmuo – tekstilės pneumatinis čiužinys.
               
            
                  
                              3.
                           
                           
                              Katamaranas – tai vandens transporto priemonė, skirta žmonėms vežti.
                              Jo ilgis yra maždaug 49 metrai, didžiausias greitis – 34 mazgai (maždaug 63 km/h). Juo galima vežti iki 600 keleivių.
                              Jis skirtas plaukioti upėse, upių žiotyse arba pakrantės vandenyse. Tačiau jo konstrukcija leidžia be keleivių plaukioti ir jūra.
                              Jis nepritaikytas vežti keleiviams toliau kaip 20 jūrmylių (apie 37 km) nuo kranto.
                           
                        
               
                  8901 10 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8901, 8901 10 ir 8901 10 90 atitinkančiais prekių aprašymais.
                  Katamaranas yra laivas, skirtas keleiviams vežti upėmis, upių žiotimis arba pakrantės vandenimis. Kadangi jis nepritaikytas vežti keleiviams toliau nei tam tikru atstumu nuo kranto, jis negali būti laivu, skirtu žmonėms vežti jūra. Dėl tos priežasties jis negali būti laikomas jūrų laivu (žr. 89 skirsnio 1 papildomąją pastabą).
               
            
                  
                              4.
                           
                           
                              Sumažinto dydžio (skalės) tikslus futbolo stadiono modelis, pagamintas daugiausia iš plastikinių detalių ir sumontuotas ant medienos plaušo plokštės pagrindo.
                              Jis neturi judančių sudedamųjų dalių.
                           
                        
               
                  9503 00 95
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9503 00 ir 9503 00 95 atitinkančiais prekių aprašymais.
                  Modelis nepriskirtinas 9023 pozicijai, nes jis nėra pritaikytas demonstravimui.
                  Jis negali būti klasifikuojamas pagal medžiagą, nes jis priskirtinas 9503 pozicijai kaip pramogoms skirtas sumažinto dydžio (skalės) modelis. Tokie modeliai gali būti neveikiantys arba skirti tik rodyti ar žiūrėti. Jie neskirti žaidimams.